CELEX: 62022CN0053
Language: et
Date: 2022-01-26 00:00:00
Title: Kohtuasi C-53/22: Eelotsusetaotlus, mille on esitanud Tribunale Amministrativo Regionale per la Lombardia (Itaalia) 26. jaanuaril 2022 – VZ versus CA

4.4.2022   
            
            
               ET
            
            
               Euroopa Liidu Teataja
            
            
               C 148/15
            
         
      Eelotsusetaotlus, mille on esitanud Tribunale Amministrativo Regionale per la Lombardia (Itaalia) 26. jaanuaril 2022 – VZ versus CA
      (Kohtuasi C-53/22)
      (2022/C 148/21)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale Amministrativo Regionale per la Lombardia
      
         Põhikohtuasja pooled
      
      
         Kaebaja: VZ
      
         Vastustaja: CA
      
         Eelotsuse küsimused
      
      
                  1.
               
               
                  Kas direktiivi 89/665 (1) artikli 1 lõikega 3 on vastuolus, et pakkujale, kes on lepingupartneri valiku menetlusest lõplikult kõrvaldatud, keeldutakse võimaldamast esitada hankemenetluse tühistamisest keeldumise peale kaebus, juhul kui ta kavatseb tõendada, et edukas pakkuja ja kõik teised paremusjärjestusse paigutatud pakkujad olid toime pannud rasked eksimused ametialaste käitumisreeglite vastu, mis seisnesid konkurentsivastaste kokkulepete sõlmimises, mis tehti kohtu poolt kindlaks üksnes pärast tema hankemenetlusest kõrvaldamist, ja seda eesmärgiga saada võimalus osaleda uuesti korraldatud hankemenetluses.
               
            
                  2.
               
               
                  Kas direktiivi 89/665 artikli 1 lõikega 3 ja [Euroopa Liidu õiguse] konkurentsikaitse valdkonna põhimõtetega on vastuolus see, et halduskohus ei või läbi vaadata lepingupartneri valiku menetlusest lõplikult kõrvaldatud pakkuja kaebust, mis on esitatud hankija enesekontrollist keeldumise peale seoses otsustega menetluses osaleda lubamise ja lepingu sõlmimise kohta, mis on tehtud selliste pakkujate kasuks, kes on menetluse esemeks oleva sektoriga samas sektoris sõlminud konkurentsi kahjustavaid kokkuleppeid, mille olemasolu on kohus kindlaks teinud?
               
            
         (1)  Nõukogu 21. detsembri 1989. aasta direktiiv, riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT 1989, L 395, lk 33, ELT eriväljaanne 06/01, lk 246).